Lago de Silvaplana

Lago de Silvaplana (, ) estas lago en kantono Grizono en Svislando.

 Geografio 
La Lago de Silvaplana estas la meza de tri lagoj en Supra Engadino. Ĝi situas sur la teritorio de la komunumo Silvaplana kaj Sils im Engadin/Segl. Ĉe ĝia bordo situas la vilaĝoj Sils-Maria (okcidente), Silvaplana (norde), Champfèr (okcidente) kaj Surlej (sude). La lago kovras areon de 3,1 km². Inter la vilaĝoj Silvaplana kaj Surlej al alfluantoj Ova da Vallun kaj Ova da Surlej formas du deltojn, kiujn ĉe la plej mallarĝa loko ligas ponto. Tiel la suba parto de la lago formas kvazaŭ aparatan lageton, kiu portas la nomo Lago de Champfèr laŭ la vilaĝo, kiu situas ĉe ties orienta fino. Ĉefa alfluanto de la lago estas la rivero Eno, kiu ankaŭ estas ĝia ĉefa elfluanto. Krome alfluas al la lago diversaj riveretoj de flankaj valoj de Supra Engadino. La ĉefaj estas Ova de Vallun kaj Fedacia.

 Turismo sur la lago 
Pro la regula kaj forta malojovento la Lago de Silvaplana estas tre ŝatata loko por breta velado.

 Historio 
La lagoj de Supra Engadino estiĝis post la fino de la lasta malvarmepoko, kiam la alpaj glaĉeroj retiriĝis. Origine la tri lagoj Lago de Silso, Lago de Silvaplana kaj Lago de Sankta Maŭrico formis unusolan, grandan lagon. Dum mezepoko la episkopo de Koiro posedis la fiŝkaptorajtojn sur la lagoj, kiujn li en la jaro 1288 luis al la familio von Planta. La Svisa Federacia Tribunalo malpermesis en la jaro 1934 post multjara kverelo projektojn por elektrocentraloj el la jaroj 1905 kaj 1908.
Fonto: Adolf Collenberg: Lago de Supra Engadino en Historia Leksikono de Svislando (2010-11-03)

 Notoj kaj referencoj 


 Eksteraj ligiloj 

 Retpaĝo pri breta velado sur la Lago de Silvaplana

Silvaplana, Lago de
Kategorio:Kantono Grizono
Kategorio:Supra Engadino (komunumaro)
Kategorio:Malojo (distrikto)